Brunfrunta arao

La Brunfrunta arao (Ara severus) estas malgranda, ĉefe helverda arao de la genro Ara. Ĝi estas trovebla en la norda duono de Sudameriko. Ĝi estas unu el la plej grandaj de la malgrandaj papagoj. Ĝi atingas grandon de ĉirkaŭ 45 cm el kio ĉirkaŭ duono estas la vostolongo.

Ili povas troviĝi ĉe granda parto de Norda Sudameriko el Panamo suden al la Amazonio Brazila kaj centra Bolivio. Oni trovis naturiĝintan populacion en Florido. Ilia vivodaŭro estis registrita inter 30 ĝis 80 jaroj.

Taksonomio
La Brunfruntan araon formale priskribis en 1758 la sveda natursciencisto Carl Linnaeus en la 10-a eldono de sia verko Systema Naturae. Li metis ĝin kun ĉiuj aliaj papagoj en la genron Psittacus kaj stampis la dunoman nomon Psittacus severus. Tiu arao estas nun unu el la ok vivantaj specioj metitaj en la genron Ara kiu estis kreita en 1799 fare de la franca natursciencisto Bernard Germain de Lacépède. Page numbering starts at one for each of the three sections. La genronomo estas el ará kun la signifo "arao" en la Tupia lingvo de Brazilo. La vorto estas onomatopeo bazita sur la sono de la voĉo de tiuj birdoj. La specia epiteto severus estas Latina kun la signifo "kruela" aŭ "severa". La specio estas konsiderata monotipa: oni ne agnoskis subspeciojn.

Aspekto
La Brunfrunta arao estas plejparte verda kun makuloj ruĝaj kaj bluaj sur la flugiloj. La kapo havas kaŝtanbrunan makulon ĝuste super la beko. La beko estas nigra kaj la makuloj ĉirkaŭ la okuloj estas blankaj kun linioj de malgrandaj nigraj plumoj. 

Ĝi estas la sola el la malgrandaj araoj, kiu havas liniojn de plumoj en la nudaj makuloj ĉirkaŭ siaj okuloj. En naturo, ilia tipe societema personeco povas fariĝi pli agresema dum pubereco, donante al ili la nomon severa. Ĉi tiu tendenco povas esti limigita en kaptiteco, sed la specio postulas signifan manipuladon por iĝi malsovaĝiĝinta dorlotbesto. Ĝi estas 45–50 cm longa kaj pezas 300–410 g.

Reproduktado
La nesto de Brunfrunta arao estas en truo en arbo. La ovoj estas blankaj kaj kutime estas du aŭ tri en ĉiu ovodemetado. La ino kovas la ovojn dum ĉirkaŭ 28 tagoj, kaj la idoj elnestiĝas ĉirkaŭ 70 tagojn post eloviĝo.

Gallery

 Referencoj 

Eksteraj ligiloj

Severe Macaw  ĉe Animal-World 
Chestnut-fronted Macaw photo gallery  ĉe Visual Resources for Ornithology 
Filmetoj en Internet Bird Collection

Kategorio:Papagoj
Kategorio:Birdoj de Sudameriko
Kategorio:Birdoj de Venezuelo